Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Viime viikon lopulla sattunut raketti-isku lähelle Dimonaa,-
Negevissä sijaitsevaa Israelin ydintutkimuskeskusta -
aiheutti vakavaa itsetutkiskelua Israelin ilmapuolustusjärjestelmälle.
Venäläisvalmisteinen SA-5 tai S-200 ohjus räjähti -
noin 30 kilometrin päässä ydinlaitoksesta, -
mutta huolimatta 200 kilon räjähteestään, -
se ei aiheuttanut henkilö- tai materiaali vahinkoja.
Israelin armeija vakuutti välittömästi, että ohjusta ei ollut tarkoitettu -
iskemään Dimonan laitokseen, vaan että se oli harhautunut reitiltään ja -
oli tarkoitettu alunperin torjumaan Israelin hävittäjäpommittajia.
Armeijan selitys jätti kuitenkin enemmän kysymyksiä -
kuin antoi vastauksia, sillä tuon ohjustyypin maksimi lentomatka -
oli noin 200 kilometriä, ja sen lähtöpaikasta, Syyrian Damaskosta, -
on Dimonaan hieman alle 300 kilometriä.
Kysymys nousee tietenkin, miksi mikään Israelin kolmesta -
ohjuspuolustusjärjestelmästä, Iron Dome, Davids Sling ja Arrows, -
ei reagoinut lainkaan ohjukseen. Ollessaan hyvin lähellä Dimonaa, -
sitä vastaan laukaistiin Yhdysvalta- lainen Patriot-ilmatorjuntaohjus, -
mutta sekään ei tavoittanut kohdettaan.
Toistaiseksi on tyytyminen Israelin armeijan antamiin lausuntoihin, -
mutta spekulaatiot muidenkin vaihtoehtojen osalta vellovat edelleen.
Eikä perusteetta, sillä vain kaksi vuorokautta aikaisemmin, -
Iranin hallitusta tukevassa mediassa vaadittiin iskua juuri -
Israelin ydinlaitokseen, kostoksi sille mahdollisuudelle, -
että Israelin Mossad olisi ollut osallinen 10.4. tehtyyn -
tuhoisaan iskuun Iranin Natanzin rikastamolaitokseen.
Israelin hallinnon arvioit, että Joe Bidenin hallitus -
olisi palaamassa takaisin Obaman aikaiseen Iran-politiikkaan, -
ovat osumassa oikeaan.
Itävallan Wienissä käytävissä neuvotteluissa -
P5+1 maiden ja Iranin kanssa, ollaan pääsemässä vaiheeseen, -
jossa Yhdysvallat ilmoitti poistavansa joitakin presidentti Trumpin asettamia
pakotteita ja helpottamassa siten Iranin vaikeaa taloustilannetta.
Kyse on USA:n hallinnon tiedotteen mukaan kuitenkin vain niistä -
pakotteista, joita Bidenin hallinto ei pidä JCPOA sopimukseen kuuluvina.
Pakotteet, jotka liittyvät Iranin tekemiin sopimusrikkomuksiin, -
säilynevät edelleen voimassa.
Israel on myös toistuvasti viestittänyt neuvottelijoille, -
että niissä on ehdottomasti otettava huomioon Iranin jatkuvasti -
esillä pitämät uhkaukset, joiden tavoitteena on Israelin tuhoaminen.
Näitäkin asioita yritettiin pitää esillä jo ennen vuotta 2015, -
jolloin sopimus hyväksyttiin, mutta Iran ei sallinut niistä mainittavan -
tuossa JCPOA sopimuksessa.
Israelin puolustusministeri Benny Gantz ilmoittikin hyvin suoraan, -
että, jos Iranin uhkailuja ei oteta mukaan uuteen sopimukseen, -
Israel katsoo olevansa oikeutettu puolustamaan itseään -
kaikin tarvittavin keinoin.
Jatkamme edelleen hieman sotaisilla aiheilla, sillä Gazaa hallinnoiva -
terroristijärjestö Hamas on aloittanut noin kuukauden tauon jälkeen, -
raketti-iskut Israelin puolelle.
Viikko sitten perjantain ja lauantain vastaisena yönä Gazasta ammuttiin -
lähes 40 rakettia Israeliin kuudessa eri vaiheessa.
Israelin ilmapuolustus ampui niistä alas vain neljä, muiden osuessa -
asumattomille seuduille, mutta saivat toki aikaan sen, että useissa kylissä -
ja kibbutseissa jouduttiin piiloutumaan pommisuojiin ja turvahuoneisiin.
Armeija vastasi voimalla raketti-iskuihin, -
tuhoten Hamasin maanalaisia tunneleita, asevarikkoja ja -
rakettien laukaisualustoja sekä tankkien että ilmavoimien avulla.
Samaan aikaan Jerusalemissa alkaneet palestiinalaisten -
väkivaltaiset mielenosoitukset saivat yhdessä Hamasin toimien kanssa -
aikaan sen, että Israelin armeijan esikuntapäällikkö Avi Kochavi -
peruutti suunnitellun matkansa Yhdysvaltoihin ja pääministeri -
Netanjahu kutsui koolle hallituksen hätäkokouksen, -
johon osallistuivat kaikki Israelin turvallisuudesta vastaavat elimet.
Kokous päätti asettaa Gazan kaistan täydelliseen kalastus kieltoon.
Tavoitteena on nostaa Gazan siviili- väestö boikotoimaan Hamasin toimia,
jota Israelin pitää yksipuolisesti vastuussa Gazan rakettitulituksesta.
Jerusalemin Temppelivuori on noussut taas ääri-islamistien ja -
muutamien palestiinalaisryhmien väki- valtaisten mielenosoitusten kohteeksi.
Muslimien viettämä Ramadan paastokuukausi on aikaisemminkin -
ollut ajankohta, jolloin Temppelivuoren ns. islamilaista perinnepyhyyttä -
on puolustettu väkivaltaisin keinoin.
Islamistiset ääriryhmät ovat nousseet heidän mukaansa oikeutettuun -
taisteluun Temppelivuoren puolesta, -
perustellen sen kuulumista yksinomaan islamin uskontoon.
Vastassa ovat setlementtien ääri-oikeistolaiset, sekä myös -
ortodoksijuutalaiset ryhmät, jotka ovat puolestaan vaatimassa oikeutta -
sekä vierailla Temppelivuorella että harjoittaa siellä omaa uskontoaan.
Mellakoinnit ovat jatkuneet useiden päivien ajan ja laajentuneet -
myös Länsirannan puolelle. Jerusalemin poliisi on -
hajottanut kulkueita ja pidättänyt useita mielenosoittajia -
kummastakin ryhmästä.
Myös pohjoisella rintamalla, Libanonin ja Syyrian vastaisilla rajoilla -
ollaan varauduttu Iranin käskyläisten aloittamiin iskuihin, -
niin maan kuin myös merialueiden osalla.
Israelin laivasto ilmoittikin, että se on erittäin hyvin varustautunut -
sekä torjumaan Libanonissa toimivan Iranin käskyläisen Hizbollahin -
mahdolliset iskut kaasunporauslauttoja vastaan -
että myös tuhoamaan Hizbollahin maalla olevia ohjustukikohtia.
Israelin hallitus onkin varoittanut toistuvasti Libanonin hallintoa siitä, -
että jos Hizbollah aloittaa sotilaalliset toimet Israelia kohtaan, -
myös Libanon joutuu silloin vastaiskujen kohteeksi.
Hizbollah on armeija armeijassa ja sen edustajat istuvat myös parlamentissa,
joten Israel pitää myös Libanonin hallitusta -
vastuussa Hizbollahin mahdollisista toimista.
Israelin sisäpoliittiset ongelmat sen kun vain jatkuvat jatkumistaan.
Pääministeri Netanjahu on yrittänyt taivutella oikeistoryhmiä taakseen -
ja neuvotellut sekä arabien että ääri- uskonnollisten kanssa yhteistyöstä.
Asenteet ja henkilösuhteet ovat kuitenkin olleet kantona kaskessa ja -
näyttävät pitävän edelleen lähes mahdottomana -
saada kahta äärilaitaa edustavaa ajatusta kohtaamaan toisiaan.
Netanjahun mandaatti hallituksen muodostamiselle päättyy 4.5. -
ja sen jälkeen presidentti antaa mitä todennäköisimmin -
Jesh Yatid puoluetta johtavalle Jair Lapidille valtakirjan -
yrittää vuorostaan hallituksen muodostamista.
Jos hän siinä onnistuu, se merkitsee sitä, että Israeliin tulee -
joko vähemmistöhallitus tai kaksi äärioikeistoa edustavaa ryhmää,
Naftali Bennettin Jamina ja ex-likudilaisen -
Gideon Saar `in Uusi Toivo ovat syöneet sanansa -
milloinkaan liittoutumatta Jair Lapidin ja vasemmiston kanssa.
Kuten olemme jo aikaisemmin todenneet, -
niin Israelin korona vastaiset toimet ovat alkaneet toimia niin tehokkaasti,
että viime viikolla oli päiviä, jolloin ei tapahtunut ainuttakaan -
koronavirukseen liittyvää kuolemantapausta.
Näin siis ensimmäisen kerran yli 10 kuukauteen ja se merkitsee sitä, -
että maan avautuminen sekä turismille, että sen seurauksena -
elinkeinoelämälle on suunnitellussa aikataulussa.
Israel on kuitenkin varautunut hyvin mahdollisiin uusin -
koronavirusvariaatioihin, joten mistään lopullisesta ja täydestä voitosta -
viruksen suhteen, ei voida vielä puhua.
Näin Jerusalem uutiset tällä kertaa. Muistathan edelleen rukoilla -
rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola